बीते साल राजस्थान में कुछ कथित गौरक्षकों ने गाय लेकर जा रहे पहलू खान नाम के शख्स की सरेआम पीट-पीटकर हत्या कर दी थी। इस मामले पर सुनवाई करते हुए सुप्रीम कोर्ट ने पिछले साल सितंबर में इसे गंभीर मुद्दा बताते हुए कहा था कि गौरक्षा के नाम पर हिंसा कर रहे लोगों पर कार्रवाई जरूरी है, इसके लिए राज्य सरकारों को भी कोर्ट ने निर्देश दिए थे। कोर्ट ने राज्य सरकारों को ऐसे मामलों के पीड़ितों को मुआवजा देने का भी निर्देश दिया था।